বাংলাদেশের দক্ষিণের জেলা পিরোজপুরের একটি উপজেলা মঠবাড়িয়৷ মঠবাড়িয়া সদরে কে এম লতিফ ইন্সটিটিউশন৷ সেখানকার দশম শ্রেণির ছাত্রী জান্নাত বিনতে জাহান৷ তিনি ডয়চে ভেলেকে বলেন, ‘‘বঙ্গবন্ধু শেখ মুজিবুর রহমান আমাদের বঙালি জাতির পিতা৷ তাঁর সবচেয়ে বড় গুণ তিনি আদর্শের বাস্তবায়ন ঘটাতে বাঙালি জাতিকে ঐক্যবদ্ধ করেছেন৷ তাঁর মধ্যে নেতৃত্ব দেয়ার বিরল গুণাবলী ছিল৷ তিনি সবাইকে ঐক্যবদ্ধ করেছেন৷ এক স্বপ্ন বাস্তবায়নে সবাইকে মুক্তি সংগ্রামী বানিয়েছেন৷''